**Všeobecné podmienky účasti na táboroch**

Článok I.
**Vznik zmluvného vzťahu**

* 1. Občianske združenie **SLOVENSKÝ ZVÄZ VČELÁROV,** so sídlomSvrčia 74/14, 842 08 Bratislava 4, IČO 00 178 349, zapísaná v registri Združení s potvrdenou účasťou reg. číslo VVS/1-909/90-40, reg. úrad MV SR (ďalej aj ako „**SZV**“ alebo „**Organizátor**“) zabezpečuje pobyt najmenej piatich detí a mládeže do 18 rokov veku na čas dlhší ako štyri dni, ktorého účelom je rekreácia detí a mládeže, posilnenie ich zdravia a zvýšenie ich telesnej zdatnosti (ďalej aj ako „**tábor**“).
	2. Účastníkmi zmluvného vzťahu je občianske združenie SZV a Objednávateľ, ktorým je zákonný zástupca dieťaťa. (ďalej aj ako „**Objednávateľ**“).
	3. Zmluvný vzťah (tým aj nárok na účtovanie storno poplatku) medzi Organizátorom a Objednávateľom vzniká vyplnením záväznej prihlášky, jej potvrdením zo strany SZV a preukázaním dokladu o zaplatení poplatku Objednávateľom.

Článok II. **Cenové podmienky**

* 1. Ceny jednotlivých táborov sú cenami uvedenými v prihláške ku konkrétnemu táboru (ďalej aj ako „**poplatok**“).
	2. V cene sú zahrnuté nasledovné položky:
		1. ubytovanie
		2. denná starostlivosť o dieťa pod vedením skúseného personálu Organizátora,
		3. strava (raňajky, desiata, obed, večera a ovocie počas dňa)
		4. pitný režim
	3. Poplatok sa môže zmeniť len v prípade zmeny cien nakupovaných služieb, pohonných hmôt, energie, devalvácie národnej meny, zvýšenie dani, DPH, cestných a iných poplatkov a taríf.
	4. Posledným možným dňom doručenia prihlášky SZV vrátane úhrady poplatku je deň uvedený v prihláške.
	5. Ak objednávateľ neuhradí poplatok za tábor najneskôr 10 dni po doručení prihlášky SZV, prípadne k doručeniu prihlášky vrátane úhrady poplatku dôjde po termíne v zmysle článku II. bodu 2.4 Všeobecné podmienky účasti na táboroch (ďalej ako „Všeobecné podmienky“), prihláška sa ruší a miesto je odstúpené inému záujemcovi.

Článok III. **Práva a povinnosti Objednávateľa**

* 1. Objednávateľ je povinný poskytnúť SZV potrebnú súčinnosť k riadnemu zabezpečeniu a poskytnutiu služieb v súvislosti s táborom, predovšetkým pravdivo a úplne uvádzať všetky požadované údaje pri prihlasovaní dieťaťa (ďalej aj ako „**Účastník**“) do tábora.
	2. Objednávateľ je povinný doručiť prihlášku a uhradiť poplatok za tábor v zmysle článku II. týchto podmienok.
	3. Objednávateľ je povinný priviesť dieťa včas na stanovené miesto a po návrate z tábora si ho osobne prevziať v určený čas.
	4. Objednávateľ je povinný v prípade zrušenia účasti svojho dieťaťa na tábore uhradiť bezodkladne storno poplatok stanovený v článku V. Všeobecných podmienok.
	5. Objednávateľ je povinný uhradiť všetky materiálne škody, ktoré spôsobí jeho dieťa v tábore.
	6. Objednávateľ nemá právo vstupovať do ubytovacej a stravovacej časti tábore bez platného zdravotného preukazu a súhlasu vedúceho tábora.
	7. Objednávateľ je povinný pri nástupe dieťaťa do tábora odovzdať fotokópiu preukazu poistenca dieťaťa.
	8. Objednávateľ má právo vyžadovať poskytnutie objednaných a zaplatených služieb v rozsahu a kvalite uvedenej v ponuke Organizátora. Odstúpiť od prihlášky do tábora v prípade porušenia zmluvných podmienok Organizátorom. Prípadné nedostatky bezodkladne reklamovať a požadovať nápravu, či náhradu. Organizátor prijíma len písomné reklamácie potvrdené vedúcim tábora a to max. do 3 mesiacov po ukončení tábora.

Článok IV. **Práva a povinnosti Organizátora**

* 1. Organizátor je povinný dodržať všetky povinnosti, ktoré sú uvedené vo Všeobecných podmienkach a v informáciách o tábore, ktoré sú zverejnené na webovej stránke [www.vcelari.sk](http://www.vcelari.sk) .
	2. Zodpovedný personál Organizátora je povinný oboznámiť v prvom rade Objednávateľa a v ďalšom rade ním uvedené osoby v prihláške do tábora, ak Účastník počas účasti na tábore ochorie, zraní sa alebo utrpí majetkovú ujmu.
	3. Zodpovedný personál Organizátora nezodpovedá za vzniknuté úrazy Účastníka, ktoré budú spôsobené nerešpektovaním pokynov vedúceho tábora alebo iného personálu Organizátora.
	4. Ďalšie práva a povinnosti, ktoré vyplývajú Organizátorovi zo Všeobecných podmienok.

**Článok V.**

**Odstúpenie a storno podmienky**

* 1. Objednávateľ môže odstúpiť od Prihlášky do letného tábora iba písomne/e- mailom, doporučeným listom adresovaným Organizátorovi. Odstúpenie je platné dňom doručenia Organizátorovi.
	2. V prípade úhrady poplatku za tábor a následného zrušenia účasti si Objednávateľ vyhradzuje právo na storno poplatky:
		1. 25% z ceny tábora ak dôjde k odstúpeniu najneskôr 7 dní pred začatím tábora
		2. 50% z ceny tábora ak dôjde k odstúpeniu najneskôr 3 dni pred začatím tábora
		3. 100% z ceny tábora ak dôjde k odstúpeniu najneskôr 24 hodín pred začatím tábora
	3. V prípade neočakávaných vážnych zdravotných komplikácií Účastníka, jeho hospitalizácie, alebo v prípade závažnej rodinnej udalosti, akou je napríklad úmrtie člena rodiny sa storno poplatky neúčtujú. V týchto prípadoch Organizátor požaduje písomný doklad od príslušnej inštitúcie.
	4. Organizátor si vyhradzuje právo na operatívnu zmenu podmienok tábora alebo programu, ak z objektívnych dôvodov, zásahov vyššej moci, rozhodnutia štátnych a iných príslušných orgánov, alebo mimoriadnych okolností, ktoré Organizátor nemal možnosť ovplyvniť a predvídať, nie je možné program tábora a služby zabezpečiť, pričom v takomto prípade je Organizátor  povinná vrátiť Objednávateľovi zaplatený poplatok za tábor  alebo poskytnúť primeranú zľavu z ceny tábora. O týchto  zmenách Organizátor operatívne informuje Objednávateľa.
	5. V prípade ak Účastník nenastúpi  do tábora, alebo nezačne čerpať služby tábora z akéhokoľvek dôvodu, alebo na základe vlastného rozhodnutia ich nevyčerpá vôbec, alebo z časti nemá nárok na vrátenie časti ceny za nevyčerpané služby.
	6. V prípade žiadosti Objednávateľa o zmenu termínu  oproti termínu uvedenom v prihláške na nový termín z akéhokoľvek dôvodu, postupuje sa ako pri storne pôvodnej prihlášky a zavedení novej, pričom platia storno podmienky uvedené v tomto článku.
	7. Organizátor si vyhradzuje právo zrušiť tábor v prípade ak nebol prihlásený minimálny počet detí (minimálny počet je individuálny pre každý druh tábora), alebo iných nepredvídateľných skutočností, pričom o tejto skutočnosti je povinná zaslať Objednávateľovi oznámenie najneskôr do 10 dní pred nástupom Účastníka do tábora. Organizátor umožní  Účastníkovi  účasť v inom turnuse tábora, pokiaľ budú voľné miesta a Objednávateľ s tým bude súhlasiť, inak Organizátor bezodkladne  vráti Objednávateľovi už zaplatený poplatok za tábor
	8. Organizátor si vyhradzuje právo odstúpiť od zmluvy uzatvorenej s Objednávateľom a zrušiť bez náhrady účasť Účastníka v tábore a to v prípade, že svojim správaním ohrozuje majetok, alebo zdravie ostatných účastníkov tábora, alebo zamestnancov Organizátora, alebo závažným spôsobom narušuje priebeh tábora.

**Článok VI.**

**Poistenie**

* 1. Organizátor nezabezpečuje zdravotné a cestovné poistenie Účastníkov tábora. Je povinnosťou každého Účastníka, resp. Objednávateľa zabezpečiť, aby mal Účastník v čase nástupu do tábora a počas celej doby trvania tábora uzatvorené zdravotné a cestovné poistenie.
	2. Objednávateľ je povinný zaslať potvrdenie o existencii zdravotného a cestovného poistenia Účastníka v čase nástupu do tábora a počas celej doby trvania tábora na e-mailovú adresu sekretariat@vcelari.sk minimálne 7 dní pred nástupom do tábora, v opačnom prípade sa bude postupovať v zmysle článku V. bod 5.2 Všeobecných podmienok.

**Článok VII.**

**Záverečné ustanovenia**

* 1. V  prípade vzniku sporu  súvisiaceho s uzatvorenou zmluvou  sa tento riadi týmito Všeobecnými podmienkami a príslušnými ustanoveniami zákona č.40/1964 Zb. Občianskeho zákonníka  a právnym poriadkom  platným  v

Slovenskej republike.

* 1. Objednávateľ podpísaním záväznej prihlášky dieťaťa do tábora organizovaného Organizátorom prehlasuje, že pred vyplnením prihlášky si tieto Všeobecné  podmienky prečítal, ich obsahu porozumel a súhlasí s nimi.
	2. Tieto podmienky účasti platia od 20.04.2021 a sú neoddeliteľnou súčasťou záväznej prihlášky dieťaťa do tábor.